Document ID: 32013R1350

AZ EURÓPAI PARLAMENT ÉS A TANÁCS 1350/2013/EU RENDELETE
(2013. december 11.)
a mezőgazdasági és halászati statisztikák területéhez tartozó egyes jogalkotási aktusok módosításáról
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 338. cikke (1) bekezdésére,
tekintettel az Európai Bizottság javaslatára,
a jogalkotási aktus tervezete nemzeti parlamenteknek való megküldését követően,
rendes jogalkotási eljárás keretében (1),
mivel:
(1)
A mezőgazdasági és halászati statisztikák területén számos jogalkotási aktus (a továbbiakban: a jogalkotási aktusok) hatásköröket ruház a Bizottságra e jogalkotási aktusok egyes rendelkezéseinek végrehajtása érdekében. A Lisszaboni Szerződés hatálybalépésének következtében e végrehajtási hatásköröket össze kell hangolni az Európai Unió működéséről szóló szerződéssel (EUMSZ).
(2)
A Bizottság kötelezettséget vállalt arra, hogy felülvizsgálja azokat a jogalkotási aktusokat, amelyek jelenleg hivatkozást tartalmaznak az ellenőrzéssel történő szabályozási bizottsági eljárásra, az EUMSZ 209. cikkében foglalt feltételekkel összhangban.
(3)
A jogalkotási aktusok egyes nem alapvető rendelkezéseinek kiegészítése, illetve módosítása céljából, különösen a gazdasági, társadalmi és technikai fejlődés figyelembevétele érdekében a Bizottságot fel kell hatalmazni felhatalmazáson alapuló jogi aktusoknak az EUMSZ 290. cikkének megfelelően való elfogadására.
(4)
A 96/16/EK tanácsi irányelvet (2) illetően a szerzett tapasztalatok és a gazdasági és technikai fejlemények figyelembevétele érdekében a Bizottságot fel kell hatalmazni arra, hogy az EUMSZ 290. cikkének megfelelően jogi aktusokat fogadjon el a felmérések hatálya alá tartozó tejtermékek, valamint a különböző termékekkel kapcsolatos eredmények közlése során alkalmazandó standard meghatározások tekintetében.
(5)
A 138/2004/EK európai parlamenti és tanácsi rendeletet (3) illetően a gazdasági és technikai fejlődés figyelembevétele érdekében a Bizottságot fel kell hatalmazni arra, hogy az EUMSZ 290. cikkének megfelelően jogi aktusokat fogadjon el a rendelet I. és II. mellékletének módosítása tekintetében.
(6)
Az 1921/2006/EK európai parlamenti és tanácsi rendeletet (4) illetően a technikai fejlődés figyelembevétele érdekében a Bizottságot fel kell hatalmazni arra, hogy jogi aktusokat fogadjon el az EUMSZ 290. cikkének megfelelően a rendelet mellékleteinek technikai módosítása tekintetében.
(7)
A 762/2008/EK európai parlamenti és tanácsi rendeletet (5) illetően a gazdasági és technikai fejlődés figyelembevétele érdekében a Bizottságot fel kell hatalmazni arra, hogy jogi aktusokat fogadjon el az EUMSZ 290. cikkének megfelelően a rendelet mellékleteinek módosítása tekintetében.
(8)
Az 1165/2008/EK európai parlamenti és tanácsi rendeletet (6) illetően a gazdasági és technikai fejlődés figyelembevétele érdekében a Bizottságot fel kell hatalmazni arra, hogy jogi aktusokat fogadjon el az EUMSZ 290. cikkének megfelelően a rendelet I., II., IV. és V. mellékletének módosítása tekintetében.
(9)
A 216/2009/EK európai parlamenti és tanácsi rendeletet (7) illetően a technikai fejlődés, valamint a nemzetközi követelmények figyelembevétele érdekében a Bizottságot fel kell hatalmazni arra, hogy az EUMSZ 290. cikkének megfelelően jogi aktusokat fogadjon el az említett rendelet I., II., III. és IV. mellékletének a statisztikai halászati területek és alkörzeteik, valamint a halfajok listáival kapcsolatos módosításai tekintetében.
(10)
A 217/2009/EK európai parlamenti és tanácsi rendeletet (8) illetően a technikai fejlődés, valamint a nemzetközi követelmények figyelembevétele érdekében a Bizottságot fel kell hatalmazni arra, hogy az EUMSZ 290. cikkének megfelelően jogi aktusokat fogadjon el az említett rendelet I., II., III. és IV. mellékletében foglalt fajok és a statisztikai halászati területek felsorolásával, e halászati területek leírásával, valamint a halászati tevékenységre, a halászfelszerelésekre, a hajóméretekre és a halászati módszerekre vonatkozó méretnagyságokkal, kódokkal és meghatározásokkal kapcsolatos módosítások tekintetében.
(11)
A 218/2009/EK európai parlamenti és tanácsi rendeletet (9) illetően a technikai fejlődés, valamint a nemzetközi követelmények figyelembevétele érdekében a Bizottságot fel kell hatalmazni arra, hogy az EUMSZ 290. cikkének megfelelően jogi aktusokat fogadjon el az említett rendelet I., II. és III. mellékletében foglalt, a fajok és a statisztikai halászati területek felsorolásaival, e halászati területek leírásával és az adatok összesítésének megengedett mértékével kapcsolatos módosítások tekintetében.
(12)
Az 543/2009/EK európai parlamenti és tanácsi rendeletet (10) illetően a gazdasági és technikai fejlődés figyelembevétele érdekében a Bizottságot fel kell hatalmazni arra, hogy az EUMSZ 290. cikkének megfelelően jogi aktusokat fogadjon el az említett rendelet mellékletében meghatározott adattovábbítási táblázatok kiigazítása tekintetében.
(13)
A felhatalmazáson alapuló jogi aktusok elfogadásakor különösen fontos, hogy a Bizottság az előkészítő munka során megfelelő konzultációkat folytasson, többek között szakértői szinten is. A felhatalmazáson alapuló jogi aktusok előkészítésekor és szövegezésekor a Bizottságnak gondoskodnia kell a vonatkozó dokumentumoknak az Európai Parlament és a Tanács részére történő egyidejű, időben történő és megfelelő továbbításáról. A Bizottságnak egyben biztosítania kell, hogy a jogalkotási aktusokban előírt felhatalmazáson alapuló jogi aktusok ne rójanak jelentős többletterhet a tagállamokra vagy az adatszolgáltatókra.
(14)
A jogalkotási aktusok végrehajtása egységes feltételeinek biztosítása érdekében a Bizottságra végrehajtási hatásköröket kell ruházni. Ezeket a 182/2011/EU európai parlamenti és tanácsi rendeletnek (11) megfelelően kell gyakorolni.
(15)
A 72/279/EGK tanácsi határozattal (12) létrehozott Agrárstatisztikai Állandó Bizottság (SCAS) tanácsot ad a Bizottságnak és segíti őt a jogalkotási aktusok alapján fennálló végrehajtási hatásköreinek gyakorlásában. Az európai statisztikai rendszer (ESR) keretén belül egyértelmű piramisszerű felépítés révén a koordináció és a partnerség javítását célzó új ESR felépítésre irányuló stratégia keretében a 223/2009/EK európai parlamenti és tanácsi rendelettel (13) létrehozott európai statisztikai rendszer bizottsága (ESR-bizottság) tanácsadó szerepet kell, hogy betöltsön és segítenie kell a Bizottságot végrehajtási hatásköreinek gyakorlásában. E célból a jogalkotási aktusokat úgy kell módosítani, hogy az SCAS-ra való hivatkozás helyébe az ESR-bizottságra való hivatkozás lépjen. A Bizottságnak továbbra is tanácskoznia kell a mezőgazdasági és halászati statisztikákkal foglalkozó szakértőkkel, mielőtt az ESR-bizottsághoz fordulna.
(16)
E rendeletnek célja, hogy a hatáskörök jogalkotási aktusokban jelenleg foglalt Bizottságra történő átruházásait összhangba hozza az EUMSZ-szel, továbbá a 182/2011/EU rendelet hatálybalépéséből eredő új jogi kerettel, továbbá hogy adott esetben felülvizsgálja e hatásköröket. Mivel e célokat a tagállamok nem tudják kielégítően megvalósítani, az Unió szintjén azonban jobban megvalósíthatók, az Unió intézkedéseket hozhat az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően e rendelet nem lépi túl az e célok eléréséhez szükséges mértéket.
(17)
A jogbiztonság okán e rendelet nem érintheti a jogalkotási aktusokban előírt, intézkedések elfogadására irányuló eljárásokat, amelyek már megindultak, de e rendelet hatálybalépése előtt még nem lezárultak le.
(18)
Mivel a 96/16/EK irányelvet érintő módosítások technikai jellegűek és kizárólag a bizottsági eljárásra vonatkoznak, e módosításokat a tagállamoknak nem kell átültetniük,
ELFOGADTA EZT A RENDELETET:
1. cikk
A mellékletben felsorolt jogalkotási aktusok a mellékletnek megfelelően módosulnak.
2. cikk
Ez a rendelet nem érinti a mellékletben felsorolt jogalkotási aktusok által előírt intézkedések elfogadására irányuló, 2014. január 10. -előtt megindult, de még nem lezárult eljárásokat.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Strasbourgban, 2013. december 11-én.

Labels: 10
15
6